**27/2021. (II.24.) „kt.” sz. h a t á r o z a t**

**a karcagi lakóhellyel rendelkező felsőoktatásban tanuló hallgatók és középfokú iskolában tanulók 2021. I. félévi tanulmányi támogatásáról szóló pályázat kiírásáról és elbírálási szempontjairól**

Karcag Városi Önkormányzat Képviselő-testülete (a továbbiakban: Képviselő-testület) az Alaptörvény 32. cikk (1) bekezdés b) és f) pontjaiban biztosított jogkörében eljárva, a Magyarország helyi önkormányzatairól szóló 2011. évi CLXXIX. tv. 10. §. (1) bekezdésében, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében foglaltak, a Karcag Városi Önkormányzat Képviselő-testületének a Karcag Városi Önkormányzat 2021. évi költségvetéséről szóló 5/2021. (II.15.) önkormányzati rendelete alapján az alábbiak szerint dönt:

#### 1. Pályázatot ír ki a karcagi lakóhellyel rendelkező felsőoktatásban tanuló hallgatók és középfokú iskolában tanulók 2021. I. félévi tanulmányi támogatására.

#### I. 2021. I. félévben támogatást igényelhet az a kiemelkedő tanulmányi eredményt elérő, karcagi lakóhellyel rendelkező fiatal, aki az alábbi feltételeknek megfelel:

1. a) az ország valamely felsőoktatási intézményében tanuló hallgató, aki a képzésre vonatkozó keretidőn belül, teljes idejű (nappali tagozatos) alapfokozatot és szakképzettséget eredményező alapképzésben, mesterfokozatot és szakképzettséget eredményező mesterképzésben, egységes, osztatlan képzésben folytatja tanulmányait,

b) az ország valamely középfokú iskolájának (gimnázium, szakgimnázium/technikum, szakképző iskola/szakiskola) nappali tagozatos tanulója.

1. Tanulmányi eredménye a kérelem benyújtása előtti félévben:

**a) a felsőoktatásban tanuló esetén:**

**3.8 vagy e fölötti súlyozott tanulmányi átlag,**

**számítása: ∑(teljesített kredit x érdemjegy)**

**∑ teljesített kreditpont**

**b) a középfokú iskolában tanuló esetén:**

**gimnázium: 4.5 vagy e fölötti tanulmányi átlag,**

**szakgimnázium/technikum: 4.3 vagy e fölötti tanulmányi átlag,**

**szakképző iskola/szakiskola: 4.0 vagy e fölötti tanulmányi átlag,**

**c)** a támogatás igényléséhez szükséges a 2020/2021. tanulmányi év I. félévi eredménye, amely a pályázó jelenlegi oktatási fokozatából származik,

**d)** a magatartás és szorgalom osztályzat nem tartozik bele az átlag számításába.

A családban az 1 főre jutó havi nettó átlagjövedelem nem haladja meg az öregségi nyugdíj legkisebb összegének – 28.500,- Ft - 350%-át **99.750,- Ft-ot.**

II. Az ösztöndíj mértéke 10.000 - 30.000,- Ft-ig terjedhet.

**III. Az ösztöndíj 2021. évben első alkalommal kerül meghirdetésre**

**IV. A pályázatot a Karcagi Polgármesteri Hivatalhoz kell benyújtani (Karcag, Kossuth tér 1.)**

a) A pályázat kiírásának határideje:

* 2021. március 01.

b) A beadás határideje:

* 2021. március 31.

Az elbírálás határideje:

* + 2021. április 30.

c) A pályázat pályázati adatlapon (1. sz. melléklet) adható be, amely beszerezhető a Karcagi Polgármesteri Hivatalban (Karcag, Kossuth tér 1.), továbbá a [www.karcag.hu](http://www.karcag.hu) oldalról letölthető.

A pályázati adatlaphoz csatolandó mellékletek:

* igazolás a pályázóval egy háztartásban élő személyek számáról (lakcímet igazoló hatósági igazolvány /lakcímkártya/)
* igazolások a pályázó és a vele egy háztartásban élők egy főre jutó - a pályázat beadását megelőző 1 havi - nettó jövedelméről (munkáltatói igazolás, eredeti példány), rendszeres pénzellátásokról igazolás (pl. csecsemőgondozási díj, öregségi nyugdíj, árvaellátás, rokkantsági járadék, gyermeknevelési támogatás, ápolási díj, családi pótlék),
* 2020/2021. tanév I. félévi értesítő-, bizonyítvány-, illetve leckekönyvmásolat az átlag igazolására, illetve középfokú iskola esetén az iskolatípus megjelölésével.

**Egy háztartásban élők:** az egy lakásban együtt lakó, ott bejelentett lakóhellyel vagy tartózkodási hellyel rendelkező személyek közössége;

**Jövedelem:**

A szociális igazgatásról és szociális ellátásokról szóló 1993. évi III. törvény 4. § (1) bekezdés a) pontja alapján az elismert költségekkel és a befizetési kötelezettséggel csökkentett

* a személyi jövedelemadóról szóló 1995. évi CXVII. törvény (a továbbiakban: Szjatv.) szerint meghatározott, belföldről vagy külföldről származó - megszerzett - vagyoni érték (bevétel), ideértve a Szjatv. 1. számú melléklete szerinti adómentes bevételt, és
* azon bevétel, amely után az egyszerűsített vállalkozói adóról, a kisadózó vállalkozások tételes adójáról és a kisvállalati adóról szóló törvény, vagy az egyszerűsített közteherviselési hozzájárulásról szóló törvény szerint adót, illetve hozzájárulást kell fizetni.

**Nem minősül jövedelemnek**

1. a rendkívüli települési támogatás, valamint a lakhatáshoz kapcsolódó rendszeres kiadások viseléséhez, a gyógyszerkiadások viseléséhez és a lakhatási kiadásokhoz kapcsolódó hátralékot felhalmozó személyek részére nyújtott települési támogatás,

2. a rendkívüli gyermekvédelmi támogatás, a Gyvt. 20/A. §-a szerinti pénzbeli támogatás, a Gyvt. 20/B. §-ának (4)-(5) bekezdése szerinti pótlék, a nevelőszülők számára fizetett nevelési díj és külön ellátmány,

3. az anyasági támogatás,

4. a nyugdíjprémium, egyszeri juttatás, a tizenharmadik havi nyugdíj, a tizenharmadik havi ellátás és a szépkorúak jubileumi juttatása,

5. a személyes gondoskodásért fizetendő személyi térítési díj megállapítása kivételével a súlyos mozgáskorlátozott személyek pénzbeli közlekedési kedvezményei, a vakok személyi járadéka és a fogyatékossági támogatás,

6. a fogadó szervezet által az önkéntesnek külön törvény alapján biztosított juttatás,

7. az alkalmi munkavállalói könyvvel történő munkavégzésnek, az egyszerűsített foglalkoztatásról szóló törvény alapján történő munkavégzésnek, valamint a természetes személyek között az adórendszeren kívüli keresettel járó foglalkoztatásra vonatkozó rendelkezések alapján háztartási munkára létesített munkavégzésre irányuló jogviszony keretében történő munkavégzésnek (a továbbiakban: háztartási munka) a havi ellenértéke,

8. a házi segítségnyújtás keretében társadalmi gondozásért kapott tiszteletdíj,

9. az energiafelhasználáshoz nyújtott támogatás,

10. a szociális szövetkezet (ide nem értve az iskolaszövetkezetet) tagja által a szövetkezetben végzett tevékenység ellenértékeként megszerzett, a személyi jövedelemadóról szóló törvény alapján adómentes bevétel.

11. az életvitelszerűen lakott ingatlan eladása, valamint az életvitelszerűen lakott ingatlanon fennálló vagyoni értékű jog átruházása esetén az eladott ingatlan, illetve átruházott vagyoni értékű jog ellenértékének azon része, amelyből az eladást vagy átruházást követő egy éven belül az eladó vagy átruházó saját, vagy közeli hozzátartozója életvitelszerű, tényleges lakhatásának célját szolgáló ingatlan vagy vagyoni értékű jog vásárlására kerül sor,

12. az elengedett tartozás, illetve a megszűnt kötelezettség, ha a tartozás elengedésére vagy a kötelezettség megszűnésére a természetes személyek adósságrendezési eljárásában, továbbá közüzemi szolgáltatás szolgáltatója, illetve pénzügyi intézmény által, az adós megélhetését veszélyeztető szociális helyzete miatt került sor,

13.az Szjatv. 7. §. (1) bekezdés b)-z) pontja szerinti bevétel.

A pályázati adatlap csak hiánytalanul kitöltve, a pályázati felhívásban közzétett kötelező mellékletek együttes benyújtásával érvényes.

**2.** Karcag Városi Önkormányzat Képviselő-testülete felkérése alapján a Karcagi Polgármesteri Hivatal Igazgatási és Szociális Irodája a pályázatokat döntésre előkészíti.

Felelős: Dr. Bukács Annamária irodavezető

Határidő: 2021. április 30.

Erről értesülnek:

1. Karcag Városi Önkormányzat Képviselő-testületének tagjai, lakhelyükön
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal Aljegyzői Iroda, helyben
5. Karcagi Polgármesteri Hivatal Költségvetési és Adó Iroda Költségvetési csoport, helyben
6. Karcagi Polgármesteri Hivatal Igazgatási és Szociális Iroda, helyben

K a r c a g, 2021. február 16.

|  |  |
| --- | --- |
|  | **(: Szepesi Tibor :)** |
|  | polgármester |

**27/2021. (II.24.) „kt.” sz. határozat 1. sz. melléklete**

**Beadási határidő:** 2021. március 31.

**Helye:** Karcagi Polgármesteri Hivatal

5300 Karcag, Kossuth tér 1.

**PÁLYÁZATI ADATLAP**

**a Karcag városi ösztöndíj keretből nyújtandó tanulmányi támogatásra**

**2021. I. félév**

1. **Pályázó adatai:**

neve**:**

lakcíme:

értesítési cím:

születési hely, idő:

telefonszám:

számlavezető pénzintézetének neve:

számlaszáma:

**Intézmény megnevezése**,ahol a pályázó tanul:

**szak:** ……………………………………… **évfolyam:**

**tanulmányi eredmény** (2020/2021. tanév I. félév):

kreditrendszerben a hallgató súlyozott tanulmányi átlag:

tanulmányi átlag: …………………………………………………………..

1. **Szülők adatai:**

Anya neve (születéskori név is):

Apa (gondviselő) neve:

A háztartásban élők száma: …………….. fő

A háztartásban élő eltartottak száma: ….……… fő

1. **A pályázóval egy háztartásban élők egy főre jutó havi átlagjövedelme**: **…………..** Ft.
2. **A mellékletek száma:**……….. db

**Hozzájárulunk ahhoz, hogy a jelen adatlapon rendelkezésre bocsátott adatokat, a pályázatot kiíró Karcag Városi Önkormányzat nyilvántartásba vegye az ösztöndíjpályázat lebonyolítása és a támogatási jogosultság ellenőrzése céljából, valamint a pályázati forduló lezárásáig kezelje.**

Büntetőjogi felelősségem tudatában kijelentem, hogy a pályázati adatlapon és mellékleteiben az általam feltüntetett adatok a valóságnak megfelelnek.

K a r c a g, 2021. ………………….…….….

**apa** (gondviselő) **anya** (gondviselő) **pályázó**

**Megjegyzés:**

Az adatlaphoz csatolni kell (eredeti példányok): igazolás a pályázóval egy háztartásban élő személyek számáról (lakcímet igazoló hatósági igazolvány /lakcímkártya/); igazolások a pályázó és a vele egy háztartásban élők egy főre jutó – a pályázat beadását megelőző 1 havi – nettó jövedelméről (munkáltatói igazolás); rendszeres pénzellátásokról igazolás (pl. csecsemőgondozási díj, öregségi nyugdíj, árvaellátás, rokkantsági járadék, gyermeknevelési támogatás, ápolási díj, családi pótlék, félévi értesítő-, bizonyítvány- illetve leckekönyvmásolatot.

**A pályázati adatlap csak hiánytalanul kitöltve, a pályázati felhívásban közzétett kötelező mellékletek együttes benyújtásával érvényes.**